ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

--ը 2024 թվականի N -----Ն

**ԿԱՐԳԱՎՈՐՎՈՂ ՆՅՈՒԹԵՐԻ ԳՈՐԾԱԾՄԱՆ ԲՆԱԳԱՎԱՌՈՒՄ ՀՈՍԱԿՈՐՈՒՍՏՆԵՐԻ ԴԻՏԱՆՑՄԱՆ ԿԱՐԳԸ, ԴԻՏԱՆՑՄԱՆ ԱՐԴՅՈՒՆՔՆԵՐԻ ՀԱՇՎԱՌՄԱՆ ԳՐԱՆՑԱՄԱՏՅԱՆԻ ՎԱՐՄԱՆ ԿԱՐԳԸ ԵՎ ՁԵՎԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Օզոնային շերտի պահպանության մասին» Հայաստանի Հանրապետության օրենքի 4-րդ հոդվածի 1-ին մասի 8-րդ կետով և 8.1-ին հոդվածով` Հայաստանի Հանրապետության կառավարությունը  ***որոշում է.***

1. Հաստատել կարգավորվող նյութերի գործածման բնագավառում հոսակորուստների դիտանցման կարգը ՝ համաձայն N1 հավելվածի:
2. Հաստատել կարգավորվող նյութերի գործածման բնագավառում հոսակորուստների դիտանցման արդյունքների հաշվառման գրանցամատյանի վարման կարգը՝ համաձայն N2 հավելվածի:
3. Հաստատել կարգավորվող նյութերի գործածման բնագավառում հոսակորուստների դիտանցման արդյունքների հաշվառման գրանցամատյանի ձևը՝ համաձայն N3 հավելվածի:
4. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

 **Հավելված N 1**

 **ՀՀ առավարության 2024 թվականի
 ----------ի ----ի N -----Ն որոշման**

**Կ Ա Ր Գ**

**ԿԱՐԳԱՎՈՐՎՈՂ ՆՅՈՒԹԵՐԻ ԳՈՐԾԱԾՄԱՆ ԲՆԱԳԱՎԱՌՈՒՄ**

**ՀՈՍԱԿՈՐՈՒՍՏՆԵՐԻ ԴԻՏԱՆՑՄԱՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կանոնակարգվում են կարգավորվող նյութերի՝ օզոնային շերտը քայքայող նյութերի և հիդրոֆտորածխածինների (ՀՖԱ) գործածման բնագավառում հոսակորուստների դիտանցման հետ կապված հարաբերությունները:

2. Հոսակորուստների դիտանցումը գործընթաց է, որը նախատեսված է «Օզոնային շերտի պահպանության մասին» օրենքով (այսուհետ՝ օրենք) և իրականացվում է կարգավորվող նյութերի գործածման բնագավառում իրավաբանական անձանց և որպես անհատ ձեռնակատեր հաշվառված ֆիզիկական անձանց կողմից օդորակման, սառնամատակարարման, ջերմային պոմպերի և սառնագենտ պարունակող այլ սարքավորումների համակարգերում հոսակորուստների ստուգման և արձանագրման եղանակով:

3. Հոսակորուստների դիտանցումն ուղղված է կարգավորվող նյութերի արտանետումների կանխարգելմանը, շրջակա միջավայրի պահպանությանը, հնարավոր արտանետումներով պայմանավորված ռիսկերի արդյունավետ կառավարմանը, հոսակորուստների վերաբերյալ օբյեկտիվ տեղեկատվության ստացմանն ու օգտագործմանը:

4. Հոսակորուստների դիտանցում իրականացնելու փուլերն են դրանց հայտնաբերումը և արձանագրումը կամ դրանց բացակայության արձանարգումը, այդ տվյալների հաշվառումը գրանցամատյաններում, այդ մատյանների վարումը և անհրաժեշտ տվյալների տրամադրումը լիազոր պետական մարմին օրենքով սահմանված կարգով և ժամկետներում:

**II. ԿԱՐԳԱՎՈՐՎՈՂ ՆՅՈՒԹԵՐԻ ՀՈՍԱԿՈՐՈՒՍՏՆԵՐԻ ԴԻՏԱՆՑՄԱՆ ՕԲՅԵԿՏՆԵՐԸ, ԴԻՏԱՆՑՄԱՆ ԵՎ ՀՈՍԱԿՈՐՈՒՍՏՆԵՐԻ ՎԵՐԱՑՄԱՆ ԺԱՄԱՆԱԿԱՀԱՏՎԱԾՆԵՐԸ**

5. Հոսակորուստների դիտանցման են ենթակա կարգավորվող նյութեր պարունակող այն օդորակման, սառնամատակարարման, ջերմային պոմպերի և սառնագենտ պարունակող այլ սարքավորումների համակարգերը, որոնցում կարգավորվող նյութերի պարունակությունը 3 և ավելի կիլոգրամ է: Հերմետիկորեն փակ համակարգերը չեն ենթարկվում հոսակորուստների դիտանցման՝ պայմանով, եթե հերմետիկության վերաբերյալ առկա է գործարանային պիտակավորում և համակարգը պարունակում է ավելի քիչ, քան 10 տոննա CO2 համարժեք հիդրոֆտորածխածիններ կամ մինչև 3 կգ օզոնային շերտը քայքայող նյութեր:

6. Հոսակորուստների դիտանցման ժամանակահատվածները պայմանավորված են համակարգերում օգտագործվող կարգավորվող նյութերի քանակով:

7. Օզոնային շերտը քայքայող նյութերի դեպքում հոսակորուստների դիտանցման օբյեկտներն ու ժամանակահատվածներն հետևյալն են՝

1) 3 կգ-ից մինչև 30 կգ օզոնային շերտը քայքայող նյութեր պարունակող համակարգն առնվազն 12 ամիսը մեկ անգամ պարբերականություն,

2) 30 կգ-ից մինչև 300 կգ օզոնային շերտը քայքայող նյութեր պարունակող համակարգն առնվազն 6 ամիսը մեկ անգամ պարբերականություն,

3) 300 կգ և ավելի օզոնային շերտը քայքայող նյութեր պարունակող համակարգն առնվազն 3 ամիսը մեկ անգամ պարբերականություն:

8. Հիդրոֆտորածխածինների դեպքում հոսակորուստների դիտանցման են ենթակա 5 տոննա CO2 համարժեք և ավելի հիդրոֆտորածխածիններ պարունակող օբյեկտները: Հիդրոֆտորածխածինների և դրանց խառնուրդների դեպքում հոսակորուստների դիտանցման օբյեկտներն ու ժամանակահատվածներն հետևյալն են՝

1. 5 տոննա CO2 համարժեքից 50 տոննա CO2 համարժեք հիդրոֆտորածխածիններ պարունակող օբյեկտներն առնվազն 12 ամիսը մեկ անգամ պարբերականություն,
2. 50 տոննա CO2 համարժեքից 500 տոննա CO2 համարժեք հիդրոֆտորածխածիններ պարունակող օբյեկտներն առնվազն 6 ամիսը մեկ անգամ պարբերականություն,
3. 500 տոննա CO2 համարժեք կամ ավելի հիդրոֆտորածխածիններ պարունակող օբյեկտներն առնվազն 3 ամիսը մեկ անգամ պարբերականություն:

9. Հոսակորուստների հայտնաբերումից հետո դրանք պետք է վերացվեն հնարավորինս շուտ, բայց ոչ ուշ, քան 14 օվա ընթացքում:

10. Հոսակորուստների դիտանցումն իրականացնում են իրավաբանական անձինք և որպես անհատ ձեռնարկատեր հաշվառված ֆիզիկական անձինք ինքնուրույն՝ սեփական մասնագիտական կարողություններով կամ տվյալ ոլորտում ծառայություններ մատուցողների միջոցով: Հոսակորուստների դիտանցումն իրականացվում է դիտանցման օբյեկտների սեփականատիրոջ և մասնագիտական գործունեություն իրականացնողի ներքին կանոնակարգերով ամրագրված այն մեթոդաբանությամբ և գործիքներով, որոնք համապատասխանում են տվյալ ոլորտում գործող ժամանակակից անվտանգային պահանջներին:

11. Հոսակորուստների դիտանցման արդյունքների վերաբերյալ անհրաժեշտ տեղեկատվությունը տրամադրում են  էլեկտրոնային եղանակով յուրաքանչյուր տարի՝ մինչև հաշվետու տարվան հաջորդող տարվա փետրվարի 1-ը:

12. Տեղեկատվությունը չներկայացնելու դեպքում լիազոր պետական մարմինն այդ մասին մեկամսյա ժամկետում գրավոր տեղեկացնում է մթնոլորտային օդի պահպանության ոլորտում վերահսկողություն իրականացնող տեսչական մարմնին:

**Հավելված N 2**

 **ՀՀ առավարության 2024 թվականի ----------ի ----ի**

**N -----Ն որոշման**

**Կ Ա Ր Գ**

**ԿԱՐԳԱՎՈՐՎՈՂ ՆՅՈՒԹԵՐԻ ԳՈՐԾԱԾՄԱՆ ԲՆԱԳԱՎԱՌՈՒՄ ՀՈՍԱԿՈՐՈՒՍՏՆԵՐԻ ԴԻՏԱՆՑՄԱՆ ԱՐԴՅՈՒՆՔՆԵՐԻ ՀԱՇՎԱՌՄԱՆ ԳՐԱՆՑԱՄԱՏՅԱՆԻ ՎԱՐՄԱՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կանոնակարգվում են կարգավորվող նյութերի՝ օզոնային շերտը քայքայող նյութերի և հիդրոֆտորածխածինների (ՀՖԱ) գործածման բնագավառում հոսակորուստների դիտանցման արդյունքների հաշվառման և գրանցամատյանի (այսուհետ` գրանցամատյան) վարման հետ կապված հարաբերությունները:

2. Գրանցամատյանը վարում և պահպանում է տվյալ իրավաբանական անձը և որպես անհատ ձեռնակատեր հաշվառված ֆիզիկական անձը:

3. Գրանցամատյանը հոսակորուստների դիտանցման արդյունքների վերաբերյալ ստացված տվյալների հաշվառման փաստաթուղթ է, ինչը պարտադիր վարվում է թղթային եղանակով։ Գրանցամատյանը թղթային տարբերակով վարելուն զուգընթաց կարող է վարվել էլեկտրոնային եղանակով։

4. Գրանցամատյանի թղթային տարբերակը պետք է լինի էջակալված, կարված և տնտեսավարողի կամ վերջինիս լիազորված անձի կողմից ստորագրված ու կնքված (կնքվում է կնիքի առկայության դեպքում):

**II. ԳՐԱՆՑԱՄԱՏՅԱՆԻ ՎԱՐՈՒՄՆ ՈՒ ԱՆՀՐԱԺԵՇՏ ՏՎՅԱԼՆԵՐԻ ԳՐԱՆՑՈՒՄԸ**

7. Տվյալները գրանցամատյանում լրացվում են դրանց հայտնաբերումից կամ դրանց բացակայության արձանագրումից անմիջապես հետո:

8. Գրանցամատյանը պետք է արտացոլի հետևյալը տեղեկատվությունը.

1. դիտանցում իրականացրած տնտեսավարողի անվանում, իսկ անհատ ձեռնարկատերի դեպքում՝ անուն և ազգանուն, ՀՎՀՀ, գործընթացում անմիջականորեն ներգրավված մասնագետների անուն, ազգանուն,
2. Սարքավորումների նկատմամբ իրականացված հոսակորուստների դիտանցման մեթոդաբանություն (կիրառված գործիք), տարեթիվ, ամիս, ամսաթիվ և արդյունք,
3. Սարքավորումները շահագործումից հանելու պարագայում՝ սարքից կարգավորվող նյութի դուրսբերման և դուրսբերված նյութի հետ կապված հետագա գործողությունների վերաբերյալ նշում:

9. Գրանցամատյանը պահպանվում է առնվազն հինգ տարի ժամկետով:

**Հավելված N 3**

 **ՀՀ առավարության 2024 թվականի ----------ի ----ի**

**N -----Ն որոշման**

Ձև

**ԳՐԱՆՑԱՄԱՏՅԱՆ**

**ԿԱՐԳԱՎՈՐՎՈՂ ՆՅՈՒԹԵՐԻ ԳՈՐԾԱԾՄԱՆ ԲՆԱԳԱՎԱՌՈՒՄ ՀՈՍԱԿՈՐՈՒՍՏՆԵՐԻ ԴԻՏԱՆՑՄԱՆ ԱՐԴՅՈՒՆՔՆԵՐԻ ՀԱՇՎԱՌՄԱՆ**

|  |  |  |  |  |  |  |  |
| --- | --- | --- | --- | --- | --- | --- | --- |
| **N** | **Հոսակորուստի դիտանցման տարի, ամիս, ամսաթիվ** | **Հոսակորուստի դիտանցման ենթարկված սարքավորման տեսակ** | **Հոսակորուստի դիտանցման մեթոդ (կիրառված գործիք) և արդյունք**  | **Հոսակորուստի դիտանցման ենթարկված սարքավորման մեջ գործարանային կարգավորվող նյութի տեսակն ու քանակությունը (Տես սարքավորման պիտակը)** | **Հոսակորուստների հետևանքով սարքավորման մեջ վերալիցքավորված կարգավորվող նյութի տեսակ և քանակ** | **Հոսակորուստի դիտանցում իրականացրած աշխատակցի կամ ծառայություն մատուցողների վերաբերյալ տվյալներ** | **Սարքից կարգավորվող նյութի դուրսբերման և դուրսբերված նյութի հետ կապված հետագա գործողությունների վերաբերյալ** |
|  |  |  | **Կիրառված գործիք** | **Արդյունք** | **Տեսակ** | **Քանակ (գ)** | **Տեսակ** | **Քանակ (գ)** | **Անուն, ազգանուն** | **ՀՎՀՀ** | **Մասնագիտական նկարագրություն** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |